Projektas 3

LIETUVOS RESPUBLIKOS 
KELIŲ  ĮSTATYMO 
5 IR 7 STRAIPSNIŲ PAKEITIMO IR PAPILDYMO
ĮSTATYMAS

2010 m.                 d. Nr. 
Vilnius

(Žin., 1995, Nr. 44-1076; 2002, Nr. 101-4492)

1 straipsnis. 5 straipsnio pakeitimas ir papildymas 
1.	Pakeisti 5 straipsnio 2 dalį ir ją išdėstyti taip:
„2. Susisiekimo ministerija formuoja kelių priežiūros ir plėtros valstybės politiką, organizuoja, koordinuoja ir kontroliuoja jos įgyvendinimą, tvirtina valstybinės reikšmės kelių plėtros, modernizavimo ir veiklos užtikrinimo programas, kelių normatyvinius techninius dokumentus.“
2.	Pripažinti netekusiu galios 5 straipsnio 3 dalies 1 punktą:
3. Papildyti 5 straipsnį nauja 5 dalimi:
„5. Susisiekimo ministerijos įgaliota institucija teikia kelių tiesimo, statybos, rekonstrukcijos, taisymo (remonto) ir priežiūros darbų planavimui, projektavimui bei atliktų darbų kokybės įvertinimui reikalingas viešąsias paslaugas:
1)	atlieka valstybinės reikšmės kelių būklės ir eismo tyrimus, renka, inventorizuoja ir analizuoja duomenis apie valstybinės reikšmės kelius ir teikia pasiūlymus dėl valstybinės reikšmės kelių plėtros, modernizavimo ir veiklos užtikrinimo programų rengimo; 
2)	atlieka planuojamų valstybinės reikšmės kelių tiesimo, statybos ir rekonstrukcijos projektų techninę, ekonominę bei aplinkosauginę analizę;
3)	vykdo atliktų kelių tiesimo, statybos, rekonstrukcijos, taisymo (remonto) ir priežiūros darbų, kurie finansuojami valstybės biudžeto lėšomis, kokybės kontrolinius patikrinimus ir techninę, ekonominę bei aplinkosauginę stebėseną;
4)	atlieka valstybinės reikšmės kelių saugos patikrinimus, kelių infrastruktūros saugos valdymą, eismo įvykių ir avaringų vietų analizę bei stebėseną, nustato kelių saugos lygius ir teikia pasiūlymus rengiant valstybinę eismo saugumo programą;
3.	Buvusias 5 straipsnio 4, 5, 6 ir 7 dalis laikyti atitinkamai 5, 6, 7 ir 8 dalimis.
2 straipsnis. 7 straipsnio pakeitimas
Pakeisti 7 straipsnį ir jį išdėstyti taip:
„7 straipsnis. Kelių duomenų informacinės sistemos
Lietuvos automobilių kelių direkcija prie Susisiekimo ministerijos valdo valstybinės reikšmės kelių informacinę sistemą, renka, sistemina ir saugo joje duomenis apie valstybinės reikšmės kelius. Savivaldybės renka, tvarko ir saugo duomenis apie vietinės reikšmės kelius atitinkamose vietinės reikšmės kelių informacinėse sistemose ir valdo šias sistemas. Šių sistemų valdytojai disponuoja duomenimis ir neatlygintinai teikia reikalingus duomenis valstybės kadastrams, registrams, klasifikatoriams bei duomenų bankams, taip pat turi teisę neatlygintinai gauti iš jų reikalingą informaciją apie kelius.“ 
3 straipsnis. Įstatymo įsigaliojimas ir įgyvendinimas
1.	Šis įstatymas įsigalioja 2011 m. gegužės 1 d. 
2.	Lietuvos Respublikos Vyriausybė ir kitos institucijos iki šio įstatymo įsigaliojimo priima teisės aktus, reikalingus šiam įstatymui įgyvendinti.

Skelbiu šį Lietuvos Respublikos Seimo priimtą įstatymą. 

